Document ID: 32010R0628

РЕГЛАМЕНТ (ЕC) № 628/2010 НА КОМИСИЯТА
от 15 юли 2010 година
относно подадените оферти за внос на царевица в рамките на тръжната процедура, посочена в Регламент (ЕС) № 462/2010
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 във връзка с член 4 от него,
като има предвид, че:
(1)
С Регламент (ЕС) № 462/2010 на Комисията (2) се открива тръжна процедура за максимално намаление на митото за внос в Испания на царевица с произход от трети държави.
(2)
Съгласно член 8 от Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (3) Комисията може да реши, съгласно процедурата, предвидена в член 195, параграф 2 от Регламент (ЕО) № 1234/2007, да не продължава тръжната процедура.
(3)
Като се вземат предвид критериите, посочени в членове 7 и 8 от Регламент (ЕО) № 1296/2008, не следва да се определя максимално намаление на митото.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Не се продължава тръжната процедура по отношение на офертите, подадени от 25 юни до 15 юли 2010 г. в рамките на тръжната процедура за намаление на митото за внос на царевица, посочена в Регламент (ЕС) № 462/2010.
Член 2
Настоящият регламент влиза в сила на 16 юли 2010 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юли 2010 година.

Labels: 18
3
17
5